CELEX: 32017R0420
Language: lv
Date: 2017-03-09 00:00:00
Title: Komisijas Īstenošanas regula (ES) 2017/420 (2017. gada 9. marts) par atļauju timiāna eļļas, sintētiskās zvaigžņotā anīsa eļļas un ziepjukoka mizas pulvera preparātu lietot par barības piedevu gaļas cāļiem, dējējvistām, mazāk izplatītu sugu gaļas putniem un dējējputniem (atļaujas turētājs – Delacon Biotechnik GmbH) (Dokuments attiecas uz EEZ. )

10.3.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 64/7
               
            KOMISIJAS ĪSTENOŠANAS REGULA (ES) 2017/420
      (2017. gada 9. marts)
      par atļauju timiāna eļļas, sintētiskās zvaigžņotā anīsa eļļas un ziepjukoka mizas pulvera preparātu lietot par barības piedevu gaļas cāļiem, dējējvistām, mazāk izplatītu sugu gaļas putniem un dējējputniem (atļaujas turētājs – Delacon Biotechnik GmbH)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
               
            
                  (2)
               
               
                  Saskaņā ar Regulas (EK) Nr. 1831/2003 7. pantu tika iesniegts pieteikums atļaut timiāna eļļas, sintētiskās zvaigžņotā anīsa eļļas un ziepjukoka mizas pulvera preparātu lietot par barības piedevu gaļas cāļiem, dējējvistām, mazāk izplatītu sugu gaļas putniem un dējējputniem. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (3)
               
               
                  Minētais pieteikums attiecas uz atļauju timiāna eļļas, sintētiskās zvaigžņotā anīsa eļļas un ziepjukoka mizas pulvera preparātu lietot par barības piedevu gaļas cāļiem, dējējvistām, mazāk izplatītu sugu gaļas putniem un dējējputniem, un to paredzēts klasificēt piedevu kategorijā “zootehniskās piedevas”.
               
            
                  (4)
               
               
                  Eiropas Pārtikas nekaitīguma iestāde (“Iestāde”) 2015. gada 4. decembra atzinumā (2) secināja, ka, ievērojot piedāvātos lietošanas nosacījumus, timiāna eļļas, sintētiskās zvaigžņotā anīsa eļļas un ziepjukoka mizas pulvera preparātam nav kaitīgas ietekmes uz dzīvnieku veselību, cilvēka veselību vai vidi. Iestāde secināja arī, ka minētā preparāta lietošana potenciāli var uzlabot gaļas cāļu produktivitātes rādītājus. Iestāde uzskata, ka šo secinājumu var attiecināt arī uz dējējvistām un visām mazāk izplatītām gaļas mājputnu un dējējmājputnu sugām. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
               
            
                  (5)
               
               
                  Timiāna eļļas, sintētiskās zvaigžņotā anīsa eļļas un ziepjukoka mizas pulvera preparāta novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tāpēc minēto preparātu būtu jāatļauj lietot atbilstīgi šīs regulas pielikumam.
               
            
                  (6)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Pielikumā norādīto preparātu, kas iekļauts piedevu kategorijā “zootehniskās piedevas”, funkcionālajā grupā “citas zootehniskās piedevas”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 9. martā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  EFSA Journal 2016, 14(7):4351.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analīzes metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     mg piedevas uz kg kompleksās barības ar mitruma saturu 12 %
                  
               
                     
                        Kategorija: zootehniskās piedevas. Funkcionālā grupa: citas zootehniskās piedevas (produktivitātes rādītāju uzlabošana)
                     
                  
               
                     4d15
                  
                  
                     Delacon Biotechnik GmbH
                  
                  
                     Timiāna eļļa, sintētiskā zvaigžņotā anīsa eļļa un ziepjukoka mizas pulveris
                  
                  
                     
                        Piedevas sastāvs
                     
                     Timiāna (Thymus vulgaris L.) (1) un sintētiskās zvaigžņotā anīsa (2) ēteriskās eļļas (mikrokapsulās) preparāts ≥ 74 mg/g
                     Ziepjukoka mizas pulveris (Quillaja saponaria) ≥ 200 mg/g
                     Saponīni ≤ 23 mg/g
                     Cietā veidā
                     
                        Aktīvo vielu raksturojums
                     
                     Timiāna eļļa: timols 2–4 mg/g
                     Zvaigžņotā anīsa eļļa (kas iegūta ķīmiskā sintēzē) (trans un cis)-anetols 40–50 mg/g
                     Ziepjukoka mizas pulveris (Quillaja saponaria) ≥ 200 mg/g
                     
                        Analīzes metodes
                         (3)
                     
                     Timola kvantitatīva noteikšana barības piedevā, premiksos un barībā: gāzhromatogrāfija–masspektrometrija (GC/MS)
                  
                  
                     Gaļas cāļi
                     Dējējvistas
                     Mazāk izplatītu sugu gaļas putni un dējējputni
                  
                  
                     —
                  
                  
                     150
                  
                  
                     150
                  
                  
                     
                                 1.
                              
                              
                                 Piedevas un premiksa lietošanas noteikumos norāda glabāšanas temperatūru, glabāšanas laiku un noturību pret granulēšanos.
                              
                           
                                 2.
                              
                              
                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.
                              
                           
                  
                     2027. gada 30. marts
                  
               
            (1)  Kā noteikts Eiropas Padomes Eiropas farmakopejā (PhEur, 2005).
         
            (2)  Tīru savienojumu maisījums, kuros atdarināts dabīgās ēteriskās zvaigžņotā anīsa eļļas profils (bez estragola).
         
            (3)  Sīkāka informācija par analīzes metodēm pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.